Държавен вестник, бр. 43, 2011 г., стр. 91

БРОЙ  43	
Д Ъ Р Ж А В Е Н  В Е С Т Н И К 	
СТР.  91  
12. подробно изложение на фактите и аргу­
ментите, представени в подкрепа на опозицията. 
(2) Опозицията може да се основава на всич­
ки стоки и/или услуги, на които се основава 
по-ранното право, или само на част от тях. 
(3) Опозицията трябва да е придружена с 
всички доказателства за твърдените факти и 
обстоятелства в два екземпляра. 
(4) Когато опозицията се основава на 
по-ранна общоизвестна марка или на мар­
ка, ползваща се с известност, трябва да се 
представят доказателства с оглед на обстоя­
телствата, посочени в чл. 50а ЗМГО. Когато 
опозицията се основава на марка, ползваща 
се с известност, опонентът трябва да докаже 
и че регистрацията, съответно признаването 
на действието на по-късната марка, би до­
вело до несправедливо облагодетелстване от 
отличителния характер или известността на 
по-ранната марка или би ги увредило. 
(5) Когато опозицията се основава на нере­
гистрирана марка по смисъла на чл. 12, ал. 6 
ЗМГО, лицето, подало опозиция, трябва да 
представи доказателства за използването на 
марката в търговската дейност на територията 
на Република България, както и за датата, от 
която е започнало използването.
(6) Когато опозицията се основава на факта, 
че марката е заявена от агент или представител 
на действителния притежател на марката без 
негово съгласие, тя трябва да е придружена от 
доказателства, че лицето, подало опозицията, 
е притежател на марката, като посочи нейния 
номер и държавата, където тя е регистрирана, 
както и че е налице търговска връзка между 
него и заявителя.
(7) Когато опозицията се основава на повече 
от една по-ранна марка или по-ранни права, 
ал. 1 – 6 се прилагат за всяко от правата. 
Чл. 9. (1) Опозицията, както и представените 
доказателства се подават на български език. 
(2) Когато опозицията и/или доказателства­
та са подадени на друг език, на страните се 
предоставя едномесечен срок за представяне 
на превод на български език. Ако преводът не 
бъде представен в указания срок, производство­
то по опозицията се прекратява. Когато бъде 
представен превод на част от доказателствата, 
само те се вземат предвид при постановяване 
на решение по опозицията. 
Раздел ІІІ
Проверка за допустимост и формална редовност 
на опозицията
Чл. 10. (1) Всяка опозиция се разглежда от 
състав на отдела по опозиция по чл. 38г ЗМГО, 
наричан по-нататък „състава“. Председателят 
на състава е държавен експерт по смисъла на 
чл. 83, ал. 2 от Закона за патентите и регис­
трацията на полезните модели. 
(2) В 3-дневен срок от постъпване на опози­
цията съставът уведомява заявителя и опонента 
за получаването на опозицията. 
(3) В 7-дневен срок от изтичането на сро­
ка по чл. 38б, ал. 2 или 3 ЗМГО, но не по-
рано от приключване на производството по 
чл. 38а ЗМГО, съставът извършва проверка 
за допустимост на подадената опозиция, като 
проверява дали тя е подадена в законоуста­
новения срок, отговаря ли на изискванията 
на чл. 3, 4 и 6 и дали е подадена от лице по 
чл. 38б, ал. 1 ЗМГО.
(4) Когато се установи, че опозицията е 
подадена след изтичане на срока по чл. 38б, 
ал. 2 или 3 ЗМГО и/или таксата за нейното 
разглеждане е платена след изтичане на този 
срок, и/или е подадена от лице, което няма 
право да подаде опозиция, съставът по ал. 1 
не образува производство по опозицията, за 
което постановява решение и уведомява за 
него опонента в 3-дневен срок от постановя­
ването му. 
(5) В случаите, когато таксата за опозиция е 
платена след срока или в непълен размер, зап­
латената такса се връща на опонента по негова 
изрична молба, в която се посочва банковата 
сметка, по която да му бъде преведена сумата. 
(6) Когато таксата е платена по банков път, 
за дата на заплащане се приема датата, на която 
е заверена банковата сметка на Патентното 
ведомство. Когато сметката на Патентното 
ведомство е заверена след изтичане на срока 
по чл. 38б, ал. 2 или 3 ЗМГО, но опонентът 
представи доказателства, че в 3-дневен срок 
преди изтичане на срока е наредило дължимата 
сума, се счита, че таксата е платена в срок. 
(7) По всяка допустима опозиция в 7-дневен 
срок от приключване на проверката по ал. 4 
съставът проверява дали опозицията отговаря 
на изискванията на чл. 5, 8 и 9. Когато се 
констатират недостатъци, съставът уведомява 
опонента за тях и му предоставя двумесечен 
срок за отстраняването им. Когато недостатъ­
ците не бъдат отстранени в този срок, съста­
вът постановява решение за прекратяване на 
производството и уведомява за това опонента 
в 3-дневен срок от постановяването му. 
(8) Когато е подадена повече от една опо­
зиция срещу заявка за регистрация на марка, 
съответно признаването на действието на 
международна регистрация на територията на 
Република България, съставът извършва про­
верка за допустимост и формална редовност 
за всяка от подадените опозиции. 
(9) За всяко решение по ал. 4 или 7 съставът 
уведомява и заявителя на марката, съответно 
притежателя на международната регистрация, 
срещу която е подадена опозицията.